Axborot siyosati departamenti rahbari CNN telekanalida yangiliklar tayyorlanish jarayoni bilan tanishgani, taniqli teleboshlovchi bilan uchrashganini aytdi. Foto: Telegram / Komil Allamjonov Prezident administratsiyasi Axborot siyosati departamenti rahbari Komil Allamjonov AQSh safaridagi taassurotlari bilan o‘rtoqlashdi. Jumladan, CNN telekanalida yangiliklar tayyorlanish jarayoni bilan tanishgani, taniqli teleboshlovchi bilan uchrashganini aytdi. «AQShga tashrif davomida biz CNN telekanaliga ham kirib, yangiliklar tayyorlash jarayoni va CNN ish uslublari bilan yaqindan tanishdik. Umuman, o‘zaro hamkorlikda qilinayotgan ishlar, yangi loyihalarni muhokama qildik. Taniqli teleboshlovchi Richard Quest bilan ham tanishganimdan xursand bo‘ldim. U yaqinda Samarqandga kelishini va turizm sohasida o‘tadigan yirik xalqaro tadbirda moderatorlik qilishini aytdi. Qisqa qilib aytganda, AQShga safarimiz juda sermazmun va samarali bo‘ldi», deb yozdi Komil Allamjonov.